А Валянціна Сычыкава зараз ужо ведае ў белабалоцкім наваколлі практычна кожнага чалавека, а многіх ледзьве не ўзгадавала. Таму амаль без памылкі паставіць любы дыягназ, нават без адмысловага абсталявання. Хаця часам даводзіцца жыхароў населеных пунктаў сельсавета накіроўваць і ў раённыя медустановы. І тут вясковы медык заўжды дапаможа, каб яе зямляк своечасова патрапіў да патрэбнага спецыяліста: калі сама бывае ў раённай паліклініцы – возьме квіточак да доктара, а то і проста патэлефануе, каб нейкую бабулю не мучылі працяглым сядзеннем у чарзе. За тое землякі вельмі ўдзячныя загадчыцы мясцовага ФАПа.